**Ministru kabineta noteikumu projektu „Grozījums Ministru kabineta 2016. gada 16. augusta noteikumos Nr. 546 „Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi”” un „Grozījums Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu “Grozījums Ministru kabineta 2016. gada 16. augusta noteikumos Nr. 546 „Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi”” un „Grozījums Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”” (turpmāk – noteikumu projekti) mērķis ir uzlabot sadzīves atkritumu dalītas vākšanas sistēmu Latvijā, pilnveidojot informācijas sistēmu “Šķiro viegli” par vienotu atkritumu dalītās savākšanas informācijas sistēmu (turpmāk – IS). IS tiks veidota par ikvienam iedzīvotājam pieejamu aktuālas informācijas vietni par atkritumu dalītu vākšanu, vienlaikus mazinot administratīvo slogu atkritumu apsaimniekotājiem un Valsts vides dienestam, veicot grozījumus atkritumu apsaimniekošanas un piesārņojošas darbības atļaujās gadījumos, kad ir ieviestas izmaiņas atkritumu dalītas vākšanas punktu un laukumu darbībā. Noteikumu projekti stāsies spēkā pēc izskatīšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atkritumu apsaimniekošanas likuma  6. panta 5. punkts, 12. panta otrās daļas 1., 2., 3. un 6. punktu, trešo daļu, 18. panta otro un vienpadsmito daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projektu mērķis ir uzlabot sadzīves atkritumu dalītas vākšanas sistēmu Latvijā, pilnveidojot atkritumu dalītai vākšanai veltītu IS “Šķiro viegli”. IS tiks veidota kā ikvienam pieejama aktuālas informācijas vietne, vienlaikus mazinot administratīvo slogu atkritumu apsaimniekotājiem un Valsts vides dienestam, veicot grozījumus atkritumu apsaimniekošanas un piesārņojošas darbības atļaujās gadījumos, kad ir ieviestas izmaiņas atkritumu dalītas vākšanas punktu un laukumu darbībā  Sagaidāms, ka noteikumu projektu regulējums veicinās atkritumu dalītas vākšanas apjoma pieaugumu, kas, savukārt, veicinās atkritumu sagatavošanu otrreizējai izmantošanai. Ņemot vērā, ka Eiropas Parlamenta un Padomes 2008. gada 18. novembra direktīvas 2008/98/EK par atkritumiem un par dažu direktīvu atcelšanu 11. panta 2. punkta a) apakšpunktā noteikts, ka Latvijai līdz 2020. gadam jānodrošina 50 % sadzīves atkritumu sagatavošana atkārtotai izmantošanai, noteikumu projekti kompleksā ar citām Vides aizsardzības un reģionālās attīstības ministrijas iniciatīvām sniegs ieguldījumu šī mērķa sasniegšanā.  Šobrīd iedzīvotājiem ir pieejama informācija par atkritumu dalītas vākšanas iespējām, tomēr tā ir izvietota vairākās tīmekļvietnēs, tā var pārklāties, vienlaikus informācija var būt daļēji novecojusi vai nepilnīga. Lai arī pašlaik atkritumu apsaimniekotāji izvieto informāciju par saviem apsaimniekotajiem atkritumu dalītas vākšanas punktiem un laukumiem, tomēr ir nepieciešams šo informāciju apkopotā veidā piedāvāt iedzīvotājiem vienuviet, vienlaikus nodrošinot, ka informācija ir aktuāla un precīza.  Pilnveidojot normatīvo regulējumu atkritumu apsaimniekošanas jomā, kā arī izveidojot IS, tiks paredzēts, ka atkritumu apsaimniekotājiem būs pienākums izveidotajā IS ievadīt aktuālus datus par nodrošinātajām dalīto atkritumu nodošanas iespējām (dalītās vākšanas punktiem un laukumiem). Tādējādi paredzēts, ka IS saturēs pilnīgus un tikai aktuālus (bez novecojušas informācijas) datus. Tajā pašā laikā iedzīvotājiem tiks dota iespēja vienuviet arī ziņot par konstatētajām neatbilstībām, kas var būtiski atvieglot kontroli un veicināt neatbilstību izskaušanu.  Ministru kabineta noteikumu projekts „Grozījums Ministru kabineta 2016. gada 16. augusta noteikumos Nr. 546 „Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi”” paredz, ka līgumā starp pašvaldību un sadzīves atkritumu apsaimniekotāju noteic, ka atkritumu apsaimniekotājs ir atbildīgs par informācijas ievietošanu IS un tās patstāvīgu atjaunošanu par dalītās atkritumu vākšanas punktiem un laukumiem. Šis nosacījums nodrošinās, ka iedzīvotājiem pieejamā informācija IS būs pilnīga un aktuāla.  Ministru kabineta noteikumu projekts „Grozījums Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”” paredz, ka atkritumu apsaimniekotājs, kuru pašvaldība izvēlējās publisko iepirkumu vai publisko un privāto partnerību regulējošos normatīvajos aktos noteiktajā kārtībā, lai veiktu sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, sadzīves atkritumu dalītās savākšanas punktu un šķiroto atkritumu savākšanas laukumu adreses atjauno IS. Plānotais regulējums paredz, ka, mainoties sadzīves atkritumu dalītās savākšanas punktu un atkritumu dalītās savākšanas laukumu adresēm, atkritumu apsaimniekotājam nav jāveic grozījumi atļaujā, tādējādi mazinot administratīvo slogu gan atkritumu apsaimniekotājiem, gan Valsts vides dienestam. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Valsts vides dienests, Valsts reģionālās attīstības aģentūra. |
| 4. | Cita informācija | Saskaņā ar Ministru kabineta 2009. gada 15. decembra instrukcijas Nr. 19 11.1 punktu virzāmajiem noteikumu projektiem tiek sagatavota apvienota anotācija. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekotāji, Valsts vides dienests, Valsts reģionālās attīstības aģentūra, sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētajam regulējumam būs pozitīva ietekme uz atkritumu apsaimniekošanas jomas komersantu un arī Valsts vides dienesta administratīvo slogu attiecībā uz atkritumu apsaimniekošanas atļauju precizēšanu. Pašlaik, gadījumos, kad savākšanas punkta vai laukuma apsaimniekotājam, kuru pašvaldība izvēlējās publisko iepirkumu vai publisko un privāto partnerību regulējošos normatīvajos aktos noteiktajā kārtībā, lai veiktu sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā, veicot izmaiņas savākšanas punktu vai laukumu adresēs, ir jāgroza arī tam izdotā atkritumu apsaimniekošanas vai piesārņojošas darbības atļauja. Savukārt noteikumu projektos paredzētais regulējums paredz, ka izmaiņu gadījumā, kas skar savākšanas punktus un laukumus, piemēram, adrese, nododamie atkritumi, darba laiks, komersantam tikai jāievada attiecīgā informācija IS. Šādas izmaiņas samazinās administratīvo slogu atkritumu apsaimniekošanas un piesārņojošas darbības atļauju grozīšanai gan komersantu, gan Valsts vides dienesta pusē, jo komersantam būs patstāvīgi jānodrošina aktuālas informācijas ievadīšana.  Projekts neradīs būtisku administratīvo slogu valsts pārvaldes institūcijām, jo pašlaik IS uzturēšanas funkcijas veic Vides aizsardzības un reģionālās attīstības ministrija, savukārt pēc projekta stāšanās spēkā tīmekļvietnes pārzinis būs Valsts vides dienests, savukārt Valsts reģionālās attīstības aģentūra būs tīmekļvietnes turētājs un drošības pārzinis. |
| 3. | Administratīvo izmaksu monetārs novērtējums | Projektā ietvertajam regulējumam nav būtiskas ietekmes uz administratīvajām izmaksām, un tas nerada papildu administratīvo slogu. Sabiedrības mērķa grupām noteikumu projektu tiesiskais regulējums nemaina tiesības un pienākumus. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistītie tiesību aktu projekti, par kuriem ir sagatavota apvienotā anotācija: „Grozījums Ministru kabineta 2016. gada 16. augusta noteikumos Nr. 546 „Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi”” un „Grozījums Ministru kabineta 2011 gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību”” |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektiem to izstrādes stadijā. |
| 2. | Sabiedrības līdzdalība projekta izstrādē | Noteikumu projekti ievietoti Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2019. gada 5. martā, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests, Valsts reģionālās attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekti neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Slaidiņa 67026487

[natalija.slaidina@varam.gov.lv](mailto:natalija.slaidina@varam.gov.lv)